د پکتیکا ولایت ګیان ولسوالۍ کې ۱۹۳ زلزله ځپلو ته د کورونو جوړولو لپاره د ۴۳،۶۱۸،۰۰۰ افغانیو نغدی مرستې لړۍ پیل شوه له زلزله ځپلو سره د مرستو په دوام نن چهارشنبه د روان ۱۴۴۵ کال د محرم میاشتې ۹ مه نیټه چې د روان ۱۴۰۲ کال د اسد میاشتې ۴ مې نیټې سره سمون خوری د پکتیکا ولایت ګیان ولسوالۍ کې ۱۹۳ زلزلې له امله ړنګ شویو کورونو د بیا جوړښت لپاره هرې کورنۍ ته د ۲۲۶،۰۰۰ افغانیو نغدی ویش لړۍ پیل شوه. د افغانی سرې میاشتې د سوېل لویدیځ مرکزی زون رئیس ښاغلی نورالحق «یوسفی»، د پکتیکا ولایتی څانګې رئیس ښاغلی مولوی عارف الله «حامد»، د نړیوال فدراسیون نماینده ګانو ، د څارنې او اروزنې مدیر خیال محمد شمس ،د زون او څانګې یو شمیر کارمندانو، د شلټر پروګرام انجینرانو ،رضاکارانو ، د سیمې مخورو او رسنیو استازو په حضور کې ۱۹۳ کورنیو ته مجموعه ۴۳،۶۱۸،۰۰۰ درې څلوېښت میلیونه شپږ سوه اتلس زره افغانی په دریو قسطونو کې ویشل کیږی، چې لومړی قسط ۳۰٪ هرې کورنۍ ته ۶۸،۰۰۰ اته شپیته زره افغانی مجموعه ۱۳،۱۲۴،۰۰۰ افغانی اوس ویشل کیږی او پاتې ۷۰٪ به د ۳۰٪ کارونو تر بشپړېدو وروسته ورکول کیږی. د یادونې وړ ده د یاد کورونو د لا ښه جوړولو لپاره سیمه کې انجینران استخدام او ګمارل شوی او سیمه ته تراکتوران هم لېږل شوی دی، ترڅو د معیاری کورونو جوړولو کې د سیمې خلکو ته د دوو کوټو ، یوې آشپزخانې او یو دهلیز جوړولو لپاره لازمې لارښوونې او مرستې وکړی. د یادو ۱۹۳ کورونو سروې موده مخکې د افغانی سرې میاشتې BDRT ټیم او زون ټیمونو له لوری سروې شوی وو. باید وویل شی چې د یادې پروسې او درې واړه قسطونو کې د پیسو د ورکړې او کا پیلولو په اړه هم د سیمې او سېدونکو ته لازمې لارښوونې وشوې. په پای کې هر کس ته د زلزلزلې له زیان څنګه ځان وژغورو په نامه پوسټرې هم ووېشل شوې.